Katrenčíkovský potok

Katrenčíkovský potok je potok na hornej Orave, v západnej časti okresu Námestovo. Je to ľavostranný prítok Bielej Oravy, meria 5,9 km a je tokom IV. rádu. Niekedy sa označuje aj ako Katrinčovka.

Prameň 

Pramení v Kysuckej vrchovine na východnom svahu Mrvovej Kykule (1 040,2 m n. m.) v nadmorskej výške približne 940 m n. m.

Opis toku 

Od prameňa tečie najprv smerom na severovýchod cez Kysuckú vrchovinu, západne od Kubínskej sa esovito stáča a pokračuje východným smerom územím obce Oravská Lesná. Najprv preteká časťou Kubínska, zľava priberá prítok spod Korsule (963,0 m n. m.) a pokračuje cez časť Brišovka. Tu priberá ľavostranný prítok z oblasti osady Lehotská a koryto sa výraznejšie vlní. Napokon vteká do Podbeskydskej vrchoviny, tečie centrálnou časťou obce Oravská Lesná, podteká štátnu cestu č. 520 a priamo v obci sa vlieva do Bielej Oravy.

Geomorfologické celky 

Kysucká vrchovina
geomorfologický podcelok Vojenné
Podbeskydská vrchovina

Prítoky 

Pravostranné: prítok zo západného svahu Krčmárovej (917,0 m n. m.), dva krátke prítoky z lokality Jasenovské grúniky, potok pretekajúci osadou Jasenovská
Ľavostranné: dva krátke prítoky z východných svahov Mrvovej Kykule, prítok prameniaci východne od kóty 1 031 m, prítok z juhozápadného svahu Korsule (963,0 m n. m.), prítok vznikajúci na východnom okraji Kubínskej, prítok z oblasti Lehotskej, dva prítoky z oblasti Bučiny

Ústie 

Do Bielej Oravy sa vlieva na území obce Oravská Lesná, priamo v jej centrálnej časti, v nadmorskej výške cca 772 m n. m.

Obce 

Oravská Lesná a jej časti:
Kubínska
Brišovka

Referencie 

Potoky na Slovensku
Povodie Oravy
Vodné toky v Kysuckej vrchovine
Vodné toky v Podbeskydskej vrchovine
Vodné toky v okrese Námestovo